text: Efter motorvejsulykke: To i livsfare
  10 september 2016 kl. 09.52
  To personer er i livsfare efter det trafikuheld, der fandt sted på E45 ved Rødekro lørdag morgen. Motorvejen er genåbnet.
  To personer er fløjet med lægehelikopter til Odense Universitetshospital, efter de forulykkede lørdag morgen på motorvej E45 i nordgående retning ved Rødekro i en soloulykke. En tredje er kørt med ambulance til Aabenraa.
  Anders Hansen, vagtchef: "De er fløjet med helikopter til Odense, og de er begge i livsfare"
  - De er fløjet med helikopter til Odense, og de er begge i livsfare, siger Anders Hansen til TV SYD, vagtchef ved Syd- og Sønderjyllands Politi.
  Der var tre personer i bilen i alt. En mor og hendes samlever foran i bilen og kvindens 15-årige søn på bagsædet. 
  Bilen ramte først autoværnet, hvorefter den trillede rundt. Kvinden og manden sad fastklemte, da redningsmandskabet nåede frem. De blev derefter fløjet til Odense Universitetshospital. Den 15 årige søn på bagsædet kom kun lettere til skade og er kørt med ambulance til Aabenraa Sygehus.
  Motorvejen er genåbnet, men der er skader på autoværnet, hvorfor politiet opfordrer til, at man kører forsigtigt.
  MTV  E45 ved #rødekro er genåbnet i begge spor. Pas på skder på autoværn - kør forsigtigt #politidk #aabenraa
  
  